90.		Žaloba na náhradu škody vzniknutej stratou
			zverených predmetov
			(§ 185 ZP, § 23 CSP)
Okresný súd
Ružomberok
Žalobca:	ABC, s.r.o. Ružová ul. č. 10, 010 01 Žilina, IČO: 12345678, 
		zastúpená Ing. Vladimírom Milučkým
Žalovaný:	Ján Hladký, Stodolova ul. č. 2, 010 01 Žilina
Vec:	Žaloba o zaplatenie škody vo výške 50 eur.
I.
Žalovaný pracuje v našej spoločnosti na základe pracovnej zmluvy zo dňa 31. 5. 2022 odo dňa 1. 6. 2022 ako colný deklarant. Potvrdením z 10. 10. 2022 prevzal pre výkon svojej práce kalkulačku zn. Samson 235.
Dôkaz:
–	Pracovná zmluva zo dňa 31. 5. 2022
–	Písomné prevzatie spomínanej kalkulačky z 10. 10. 2022
II.
Dňa 2. 3. 2023 žalovaný oznámil svojmu nadriadenému Matejovi Hríbikovi, že sa mu zverená kalkulačka stratila počas obedňajšej prestávky, keď ju nechal v zasadačke žalobcu 10 minút nestráženú.
Dôkaz:
–	Výpoveď žalovaného
–	Výpoveď svedkov Mateja Hríbika a Karola Osuského
II.
Cena strateného predmetu je 50 eur. Žalovaný jej výšku nenamietal, zaviazal sa, že stratu do 31. 3. 2023 uhradí, čo sa do dnešného dňa nestalo. Navrhujem preto vydať tento
rozsudok
Žalovaný je povinný zaplatiť žalobcovi 50 eur a nahradiť trovy konania, všetko do troch dní od právoplatnosti rozsudku.
V Žiline 15. 5. 2023
podpis žalobcu

§ 23 zákona č. 160/2015 Z. z.
Civilný sporový poriadok
Príslušnosť v zmenkových sporoch
a šekových sporoch
Na konanie v sporoch týkajúcich sa zmeniek, šekov alebo iných cenných papierov vrátane sporov týkajúcich sa zmenkových protestov sú príslušné
a)	Mestský súd Bratislava III pre obvod Krajského súdu v Bratislave,
b)	Mestský súd Košice pre obvod Krajského súdu v Košiciach,
c)	Okresný súd Banská Bystrica pre obvod Krajského súdu v Banskej Bystrici,
d)	Okresný súd Nitra pre obvod Krajského súdu v Nitre,
e)	Okresný súd Prešov pre obvod Krajského súdu v Prešove,
f)	Okresný súd Trenčín pre obvod Krajského súdu v Trenčíne,
g)	Okresný súd Trnava pre obvod Krajského súdu v Trnave,
h)	Okresný súd Žilina pre obvod Krajského súdu v Žiline.
§ 185 zákona č. 311/2001 Z. z.
Zákonník práce
Zodpovednosť zamestnanca za stratu
zverených predmetov
(1)	Zamestnanec zodpovedá za stratu nástrojov, ochranných pracovných prostriedkov a iných podobných predmetov, ktoré mu zamestnávateľ zveril na základe písomného potvrdenia.
(2)	Zamestnanec sa zbaví zodpovednosti úplne alebo sčasti, ak sa preukáže, že strata vznikla úplne alebo sčasti bez jeho zavinenia.
(3)	Zamestnávateľ môže po dohode so zástupcami zamestnancov vymedziť okruh zamestnancov, s ktorými môže dohodnúť povinnosť, aby si dali pois­tiť predmet, ktorý im zamestnávateľ zveril podľa odseku 1, pre prípad straty a zničenia, a okruh zamestnancov, ktorým poistí predmet zverený podľa odseku 1 pre prípad straty a zničenia.
Zodpovednosť zamestnanca za schodok
na zverených hodnotách, ktoré je
zamestnanec povinný vyúčtovať
§ 182 zákona č. 311/2001 Z. z.
Zákonník práce
(1)	Ak zamestnanec prevzal na základe dohody o hmotnej zodpovednosti zodpovednosť za zverené hotovosti, ceniny, tovar, zásoby materiálu alebo iné hodnoty určené na obeh alebo obrat, ktoré ...